b'\n_START_ARTICLE_\nT\xc3\xa4htih\xc3\xa4vitt\xc3\xa4j\xc3\xa4\n_START_PARAGRAPH_\nT\xc3\xa4htih\xc3\xa4vitt\xc3\xa4j\xc3\xa4t (engl. Star Destroyers) ovat T\xc3\xa4htien sota -elokuvissa olevia kuvitteellisia suurikokoisia avaruussota-aluksia. Imperial-luokan t\xc3\xa4htih\xc3\xa4vitt\xc3\xa4j\xc3\xa4, jollainen n\xc3\xa4htiin ensimm\xc3\xa4isen kerran vuoden 1977 alkuper\xc3\xa4isen T\xc3\xa4htien sota -elokuvan (my\xc3\xb6hemm\xc3\xa4lt\xc3\xa4 nimelt\xc3\xa4\xc3\xa4n T\xc3\xa4htien sota: Episodi IV \xe2\x80\x93 Uusi toivo), pidet\xc3\xa4\xc3\xa4n "Galaktisen Imperiumin laivaston tunnusaluksena". T\xc3\xa4htien sodan maailmankaikkeudessa on my\xc3\xb6s lukuisia muita aluksia, jotka tunnetaan samalla yleisnimityksell\xc3\xa4. T\xc3\xa4htih\xc3\xa4vitt\xc3\xa4j\xc3\xa4t esiintyv\xc3\xa4t kaikissa kolmessa alkuper\xc3\xa4isen trilogian elokuvassa Imperiumin k\xc3\xa4yt\xc3\xb6ss\xc3\xa4, esiosatrilogian elokuvissa Kloonien hy\xc3\xb6kk\xc3\xa4ys (2002) ja Sithin kosto Galaktisen tasavallan armeijan k\xc3\xa4yt\xc3\xb6ss\xc3\xa4, sek\xc3\xa4 jatkologian elokuvissa Ensimm\xc3\xa4isen ritarikunnan k\xc3\xa4yt\xc3\xb6ss\xc3\xa4. Star Wars Legends -jatkumossa esiintyy useita erimallisia t\xc3\xa4htih\xc3\xa4vitt\xc3\xa4ji\xc3\xa4.\n_START_SECTION_\nImperial-luokka\n_START_PARAGRAPH_\nImperial-luokan t\xc3\xa4htih\xc3\xa4vitt\xc3\xa4j\xc3\xa4 on 1\xc2\xa0600 metri\xc3\xa4 pitk\xc3\xa4, kolmion muotoinen sota-alus. Sellainen n\xc3\xa4htiin ensimm\xc3\xa4isen kerran alkuper\xc3\xa4isen T\xc3\xa4htien sota -trilogian ensimm\xc3\xa4isess\xc3\xa4 osassa, kun Darth Vaderin komentama alus jahtasi prinsessa Leiaa kuljettavaa alusta. Elokuvassa Han Solo mainitsee niiden olevan \xe2\x80\x9dImperiumin risteilij\xc3\xb6it\xc3\xa4\xe2\x80\x9d._NEWLINE_T\xc3\xa4htih\xc3\xa4vitt\xc3\xa4j\xc3\xa4t esiintyv\xc3\xa4t ensi kerran alkuper\xc3\xa4isess\xc3\xa4 trilogiassa. Uudessa toivossa, Han Solo viittaa niihin "Imperiumin risteilij\xc3\xb6in\xc3\xa4". Termi\xc3\xa4 "t\xc3\xa4htih\xc3\xa4vitt\xc3\xa4j\xc3\xa4" k\xc3\xa4ytettiin ensi kerran vasta elokuvassa Imperiumin vastaisku (1980)._NEWLINE_Alkuper\xc3\xa4isiss\xc3\xa4 k\xc3\xa4sikirjoituksissa, joista T\xc3\xa4htien sota my\xc3\xb6hemmin kehitettiin, termi T\xc3\xa4htih\xc3\xa4vitt\xc3\xa4j\xc3\xa4 viittasi kahden lent\xc3\xa4j\xc3\xa4n h\xc3\xa4vitt\xc3\xa4jiin, joiden miehist\xc3\xb6st\xc3\xa4 tuli my\xc3\xb6hemmiss\xc3\xa4 k\xc3\xa4sikirjoituksissa Galaktinen Imperiumi. Industrial Light & Magic (ILM) rakensi 91 senttimetri\xc3\xa4 pitk\xc3\xa4n mallin Uuden toivon kuvauksia varten. Imperiumin vastaiskun kuvauksissa ILM toisen mallin, 259 senttimetri\xc3\xa4 pitk\xc3\xa4n ja sis\xc3\xa4isess\xc3\xa4 valaistuksessa, taatakseen paremman ymm\xc3\xa4rrykseen koonvertailuun.\n_START_SECTION_\nKuvaus\n_START_PARAGRAPH_\nKeisarillinen t\xc3\xa4htih\xc3\xa4vitt\xc3\xa4j\xc3\xa4 esiintyy ensi kerran Uuden toivon aloituskohtauksessa, miss\xc3\xa4 se jahtasi Tantive IV -alusta. Jo t\xc3\xa4m\xc3\xa4 esiintyminen osoittaa kuinka suuri t\xc3\xa4htih\xc3\xa4vitt\xc3\xa4j\xc3\xa4 on Tantive IV:n kokoon verrattuna. N\xc3\xa4m\xc3\xa4 alukset n\xc3\xa4hd\xc3\xa4\xc3\xa4n my\xc3\xb6s useasti alkuper\xc3\xa4istrilogiassa jahtamassa Millennium Falconia: Uudessa toivossa Tatooinelta l\xc3\xa4hdett\xc3\xa4\xc3\xa4ss\xc3\xa4, Imperiumin vastaiskussa Hothin taistelun ja asteroidivy\xc3\xb6hykkeen takaa-ajon aikana, sek\xc3\xa4 Jedin paluussa Endorin taistelun aikana. Jatkotrilogian elokuvassa Star Wars: The Force Awakens, n\xc3\xa4kyy osittain hiekkaan hautautunut t\xc3\xa4htih\xc3\xa4vitt\xc3\xa4j\xc3\xa4 Inflictiorin hylky planeetta Jakkulla._NEWLINE_Imperial-luokan t\xc3\xa4htih\xc3\xa4vitt\xc3\xa4jien rakentamisesta vastaa Kuat Drive Yards ja niill\xc3\xa4 on merkitt\xc3\xa4v\xc3\xa4 asema Imperiumin laivastossa, symboloiden kuinka Imperiumin armeijalla on k\xc3\xa4yt\xc3\xb6ss\xc3\xa4 enemm\xc3\xa4n kuin 25 000 alusta, vaikka Palpatinen kuoleman j\xc3\xa4lkeen niit\xc3\xa4 menetettiin tuhansittain. Imperial-luokan t\xc3\xa4htih\xc3\xa4vitt\xc3\xa4j\xc3\xa4\xc3\xa4 kutsutaan informatiivisesti Imperiumin risteilij\xc3\xa4ksi. Kuten sit\xc3\xa4 edelt\xc3\xa4neiss\xc3\xa4 Victory- ja Venator-luokan aluksissa, keisarillinen t\xc3\xa4htih\xc3\xa4vitt\xc3\xa4j\xc3\xa4 oli huomattavin suuren kokonsa ja ylivoimaisen tulivoimansa ansiosta; yksi Imperial-luokan alus kykenee ylivoimaisesti tuhoamaan useimmat t\xc3\xa4htialukset tai vihollisplaneetan, ja pelkk\xc3\xa4 sen l\xc3\xa4sn\xc3\xa4olo on riitt\xc3\xa4v\xc3\xa4 est\xc3\xa4m\xc3\xa4\xc3\xa4n kapinoinnin. 1600 metri\xc3\xa4 pitk\xc3\xa4t Imperial-luokan t\xc3\xa4htih\xc3\xa4vitt\xc3\xa4j\xc3\xa4t ovat aseistettu turbolasereilla, ionitykeill\xc3\xa4 ja vetos\xc3\xa4teill\xc3\xa4. Niihin mahtuu 72 TIE-h\xc3\xa4vitt\xc3\xa4j\xc3\xa4\xc3\xa4, lukemattomia maajoukkoja (kuten iskusotilaita, 20 AT-AT-k\xc3\xa4velij\xc3\xa4\xc3\xa4 ja 30 AT-ST-k\xc3\xa4velij\xc3\xa4\xc3\xa4), mitk\xc3\xa4 hy\xc3\xb6dytt\xc3\xa4v\xc3\xa4t heit\xc3\xa4 nopeissa hy\xc3\xb6kk\xc3\xa4yksiss\xc3\xa4 planeetalle laskeutumisen j\xc3\xa4lkeen._NEWLINE_Star Wars Legendsiss\xc3\xa4, Endorin taistelun j\xc3\xa4lkeen, Kapinaliitto kaappasi useita Imperial-luokan aluksia ja lis\xc3\xa4si niit\xc3\xa4 omaan laivastoonsa. Kun Kapinaliitto muutti itsens\xc3\xa4 Uudeksi tasavallaksi ja otti suuren osan galaksista hallintaansa Imperiumin hallusta, sen oli mahdollista rakennuttaa voimakkaita aluksia sek\xc3\xa4 laitoksia, joista ohjailla niiden toimintaa. Vaikka Uusi tasavalta ajan my\xc3\xb6t\xc3\xa4 p\xc3\xa4ivitti t\xc3\xa4htilaivastoaan uudentyyppisill\xc3\xa4 aluksilla, Imperial-luokan t\xc3\xa4htih\xc3\xa4vitt\xc3\xa4j\xc3\xa4t olivat yh\xc3\xa4 k\xc3\xa4yt\xc3\xb6ss\xc3\xa4 The New Jedi Order -kirjasarjan tapahtumien sek\xc3\xa4 Yuuzhan Vongia vastaan k\xc3\xa4ydyn sodan aikoihin.\n_START_SECTION_\nSupert\xc3\xa4htih\xc3\xa4vitt\xc3\xa4j\xc3\xa4\n_START_PARAGRAPH_\nSupert\xc3\xa4htih\xc3\xa4vitt\xc3\xa4j\xc3\xa4t ovat j\xc3\xa4ttil\xc3\xa4ism\xc3\xa4isi\xc3\xa4 aluksia, joiden rinnalla jopa normaalit Imperial-luokan t\xc3\xa4htih\xc3\xa4vitt\xc3\xa4j\xc3\xa4t ovat k\xc3\xa4\xc3\xa4pi\xc3\xb6it\xc3\xa4. Kuvauksissa k\xc3\xa4ytetty malli supert\xc3\xa4htih\xc3\xa4vitt\xc3\xa4j\xc3\xa4 Executorille elokuvissa Imperiumin vastaisku ja Jedin paluu oli 282 senttimetri\xc3\xa4 pitk\xc3\xa4. N\xc3\xa4iden kahden elokuvan lis\xc3\xa4ksi supert\xc3\xa4htih\xc3\xa4vitt\xc3\xa4ji\xc3\xa4 esiintyy my\xc3\xb6s Expanded Universeen sijoittuvissa kirjoissa ja peleiss\xc3\xa4.\n_START_SECTION_\nKuvaus\n_START_PARAGRAPH_\nKevin J. Andersonin romaani Darksaber kuvailee supert\xc3\xa4htih\xc3\xa4vitt\xc3\xa4j\xc3\xa4\xc3\xa4 "20 keisarillisen t\xc3\xa4htih\xc3\xa4vitt\xc3\xa4j\xc3\xa4n arvoiseksi". Executor on Darth Vaderin lippualus elokuvassa Imperiumin vastaisku sek\xc3\xa4 Imperiumin laivaston komentoalus Endorin taistelussa elokuvassa Jedin paluu. Imperiumin vastaiskun alussa Executorin komentajana toimii amiraali Kendal Ozzel, kunnes my\xc3\xb6hemmin kapteeni Firmus Piett ylennet\xc3\xa4\xc3\xa4n amiraaliksi sek\xc3\xa4 aluksen uudeksi komentajaksi Jedin paluun tapahtumiin asti. Endorin taistelun aikana, Arvel Crynydin ohjaama A-siipih\xc3\xa4vitt\xc3\xa4j\xc3\xa4 t\xc3\xb6rm\xc3\xa4\xc3\xa4 Executorin komentosiltaan, mink\xc3\xa4 aiheuttamana Executor itse t\xc3\xb6rm\xc3\xa4\xc3\xa4 toiseen Kuolemant\xc3\xa4hteen ja r\xc3\xa4j\xc3\xa4ht\xc3\xa4\xc3\xa4._NEWLINE_Roolipelimateriaalissa Executor oli ensimm\xc3\xa4inen Executor-luokan t\xc3\xa4htih\xc3\xa4vitt\xc3\xa4j\xc3\xa4, vaikka StarWars.com kuvaili sen edustavan Super-luokkaa. Wizards of the Coast selitt\xc3\xa4\xc3\xa4 "Super-luokan" olleen tarkoitus piilottaa "aluksen todellinen luonto Imperiumin senaatilta"; t\xc3\xa4st\xc3\xa4 byrokraattisesta k\xc3\xa4sitteest\xc3\xa4 tuli alustyypin lempinimi. Vuonna 1984 kirjassa A Guide to the Star Wars Universe Executor kuvailtiin 8 kilometri\xc3\xa4 pitk\xc3\xa4ksi, mutta my\xc3\xb6hemmin 19 kilometri\xc3\xa4 pitk\xc3\xa4ksi._NEWLINE_Michael Stackpolen kirjasarjassa X-Wing esiintyi toinen supert\xc3\xa4htih\xc3\xa4vitt\xc3\xa4j\xc3\xa4 nimelt\xc3\xa4 Lusankya, joka toimi Ysanne Isardin yksityisvankilana, ja my\xc3\xb6hemmin t\xc3\xa4rkeimp\xc3\xa4n\xc3\xa4 Imperiumin tukialuksena Isardin ollessa Thyferralla. Uusi tasavalta, kaappaa aluksen k\xc3\xa4ytt\xc3\xb6\xc3\xb6ns\xc3\xa4, kunnes Yuuzhan Vong tuhoaa sen Aaron Allstonin Enemy Lines -kirjaduologiassa. Kirjassa Darksaber esiintyy supert\xc3\xa4htih\xc3\xa4vitt\xc3\xa4j\xc3\xa4 Night Hammer, oli suojattu panssarilla, joka teki siit\xc3\xa4 "l\xc3\xa4hes n\xc3\xa4kym\xc3\xa4tt\xc3\xb6m\xc3\xa4n vihollisille".\n_START_SECTION_\nMuut luokat\n_START_PARAGRAPH_\nSithin kostossa ja Expanded Universessa esiintyy Venator-luokan t\xc3\xa4htih\xc3\xa4vitt\xc3\xa4ji\xc3\xa4, tunnettu my\xc3\xb6s "Tasavallan hy\xc3\xb6kk\xc3\xa4ysristeilij\xc3\xb6in\xc3\xa4". Aluksen suunnittelu toimi siltana Acclamator-luokan t\xc3\xa4htih\xc3\xa4vitt\xc3\xa4jille, jotka toimivat kloonisotilaiden kuljetusaluksina Kloonien hy\xc3\xb6kk\xc3\xa4yksess\xc3\xa4, sek\xc3\xa4 alkuper\xc3\xa4isen trilogian Imperial-luokan h\xc3\xa4vitt\xc3\xa4jille. Vaikka alukset ovat aluksi punaisia ja harmaita, Tasavallan tunnusv\xc3\xa4rien mukaisesti, Sithin kostossa esiintyv\xc3\xa4 Venator-luokan t\xc3\xa4htih\xc3\xa4vitt\xc3\xa4j\xc3\xa4 on kokonaan harmaa, symboloiden Imperiumin nousua._NEWLINE_Victory-luokan t\xc3\xa4htih\xc3\xa4vitt\xc3\xa4ji\xc3\xa4 esiintyi jo varhain Brian Daleyn vuonna 1979 julkaisemassa kirjassa Han Solo\'s Revenge, aja siit\xc3\xa4 alkaen my\xc3\xb6s muissa Expanded Universen kirjoissa ja peleiss\xc3\xa4. Rendili StarDriven suunnittelema Victory-luokan t\xc3\xa4htih\xc3\xa4vitt\xc3\xa4j\xc3\xa4 900 metri\xc3\xa4 pitk\xc3\xa4 ja sis\xc3\xa4lt\xc3\xa4\xc3\xa4 v\xc3\xa4hemm\xc3\xa4n aseita ja pienempi\xc3\xa4 aluksia kuin Imperial-luokan t\xc3\xa4htih\xc3\xa4vitt\xc3\xa4j\xc3\xa4._NEWLINE_Supert\xc3\xa4htih\xc3\xa4vitt\xc3\xa4j\xc3\xa4 Eclipse on kloonikehossa palanneen Palpatinen lippualus Dark Empire -sarjakuvissa, ja esiintyy my\xc3\xb6s Star Wars: Empire at Warin lis\xc3\xa4osassa Forces of Corruption. Alus tuhoutui, kun Luke Skywalker ja Leia Organa Solo yhdistiv\xc3\xa4t kykyns\xc3\xa4 Voimassa saadakseen Palpatinen Voimamyrskyn riist\xc3\xa4ytym\xc3\xa4\xc3\xa4n hallinnasta. Eclipse II palvelee Palpatinen lippualuksena sarjakuvassa Empire\'s End. Eclipsen pienempi versio, Sovereign-luokan t\xc3\xa4htih\xc3\xa4vitt\xc3\xa4j\xc3\xa4, esiintyy Expanded Universen samalle ajalle sijoittuvassa materiaalissa._NEWLINE_Jatko-osatrilogia, jonka ensimm\xc3\xa4inen elokuva on Star Wars: The Force Awakens, esittelee Resurgent-luokan t\xc3\xa4htih\xc3\xa4vitt\xc3\xa4j\xc3\xa4t, joita Ensimm\xc3\xa4inen ritarikunta k\xc3\xa4ytti ensisijaisina t\xc3\xa4htih\xc3\xa4vitt\xc3\xa4jin\xc3\xa4\xc3\xa4n. Yksi niist\xc3\xa4 on Finalizer, jota komentavat sek\xc3\xa4 Kylo Ren ett\xc3\xa4 kenraali Armitage Hux. Elokuvassa Star Wars: The Last Jedi esiintyy kaksi normaaleja t\xc3\xa4htih\xc3\xa4vitt\xc3\xa4ji\xc3\xa4 suurempaa alustyyppi\xc3\xa4, joita kutsutaan t\xc3\xa4htitaistelulaivoiksi (engl. Star Dreadnoughts). Mandator IV -luokan t\xc3\xa4htitaistelulaiva on 2,5 kertaa suurempi kuin Resurgent-luokan t\xc3\xa4htih\xc3\xa4vitt\xc3\xa4j\xc3\xa4t, kun taas ainut Mega-luokan t\xc3\xa4htitaistelulaiva on Supremacy, joka toimi yksinvaltias Snoken lippulaivana.'